Philip Charles Habib (født 25. februar 1920 i Brooklyn i USA, død 25. mai 1992 i Puligny-Montrachet i Frankrike) var en amerikansk karrierediplomat, og en av de mest kjente diplomatene på 1980-tallet. Han var USAs president Ronald Reagans spesialutsending til Midtøsten fra 1981 til 1983. I 1982 fremforhandlet han en avtale som gjorde det mulig for PLO-medlemmer å flykte fra Beirut, som var beleiret under Libanon-krigen 1982. For dette ble Habib tildelt Presidentens frihetsmedalje.